Source: https://mynovohrad.sme.sk/c/7163925/za-pytliactvo-potrestal-sud-dvoch-polovnikov.html
Timestamp: 2018-03-18 22:47:10+00:00
Document Index: 904527

Matched Legal Cases: ['súd ', 'súd ', 'súd ', 'súd ', 'súd ', 'súd ']

Za pytliactvo potrestal súd dvoch poľovníkov - mynovohrad.sme.sk
Za pytliactvo potrestal súd dvoch poľovníkov
Odvolací súd potvrdil podmienečné tresty za pytliactvo pre otca a syna z Medzilaboriec.
8. apr 2014 o 14:00 SITA
BANSKÁ BYSTRICA. Podmienečné tresty odňatia slobody za pytliactvo potvrdil odvolací senát Krajského súdu v Banskej Bystrici pre živnostníkov Milana Štefánika a jeho syna Radoslava z Medzilaboriec. Otec so synom bez povolenia a v čase hájenia ulovili srnca a jeleňa v cudzom revíri pri obci Ľuboriečka v okrese Veľký Krtíš.
Východniari jazdili v máji minulého roka večer medzi osadami Hámor a Dolný Bukovec pri obci Ľuboriečka. Šoféroval 21-ročný syn a otec z auta zastrelil legálne držanou guľovnicou dvojročného srnca. Korisť na mieste vyvrhol a potom naložil do auta. Následne otec nožom usmrtil jeleňa a tiež ho vyvrhol a so synom ho naložili do auta. Krátko na to ich i s úlovkom zadržali policajti z Dolnej Strehovej.
Štefánikovci porušili závažnejším spôsobom zákon o poľovníctve. Na lovenie nielen nemali platné povolenie, ale urobili to v čase hájenia srnčej a jelenej zveri, čo je zakázané. Otec so synom pritom spáchali prečin pytliactva ako poľovníci. Okresný súd vo Veľkom Krtíši otcovi vymeral podmienečný trest odňatia slobody na rok a pol a synovi na jeden rok, zároveň im uložil zákaz činnosti, v tomto prípade zakázal výkon poľovného práva – otcovi na dva roky a synovi na jeden rok. Štefánikovci sú tiež povinní Poľovníckemu združeniu Bučina Dolná Strehová zaplatiť škodu viac ako dvesto eur. Navyše súd rozhodol o zhabaní guľovnice, použitej pri pytliačení.
Obaja pytliaci sa odvolali s tým, že trest je prísny. Odvolací súd im nevyhovel a prvostupňový verdikt potvrdil.
V Banskobystrickom kraji sa najmenej zarába v okresoch Veľký Krtíš a Rimavská Sobota 771
Dráma do poslednej chvíle, rozhodli pokutové kopy Foto 691
Lučenec zdolal trnavských futsalistov aj v druhom zápase Video 289
Obec získala financie na rekonštrukciu vzácnej budovy 230
Futbaloví veteráni sa opäť zišli na turnaji Foto 183
Zachraňovali hada na diskotéke. Hasičov stretávajú aj kuriózne zásahy 145
1. V Banskobystrickom kraji sa najmenej zarába v okresoch Veľký Krtíš a Rimavská Sobota 2 400
2. Stovky Lučenčanov prišli vyjadriť svoj postoj 1 922
4. Dráma do poslednej chvíle, rozhodli pokutové kopy Foto 691
6. Bari, Pribilinec, Andrašovský a Štork: Čo robia známi športovci v súčasnosti? Foto 611
3. V Banskobystrickom kraji sa najmenej zarába v okresoch Veľký Krtíš a Rimavská Sobota 2 400
4. Jedinečné čaro Lučenca zachytili historické fotografie (+FOTO) Foto 2 004
5. Návštevníkov Fiľakovského hradu bude vítať unikátna brána Foto 1 945
6. Stovky Lučenčanov prišli vyjadriť svoj postoj 1 922
10. Erika ulahodila Írom, pri ochutnaní jej lahôdky nešetrili slovami chvály Foto 727